《有禽声急而似可晓乡人以催税目之其声亦颇类》
宋代·廖行之

怪底微禽似有知，区区舌吻竟奚为。
欲将终日能鸣巧，深为当时远害思。
布谷尚应勤播种，春畦何事较公私。
谁如独占催科考，无复阳城恨拙迟。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。